CELEX: 52019DP0095
Language: ro
Date: 2019-12-18 00:00:00
Title: Decizia Parlamentului European de a nu se opune proiectului de regulament al Comisiei de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește Standardul Internațional de Contabilitate 39 și Standardele Internaționale de Raportare Financiară 7 și 9 (D064618/01 – 2019/2912(RPS))

29.6.2021   
            
            
               RO
            
            
               Jurnalul Oficial al Uniunii Europene
            
            
               C 255/72
            
         
      P9_TA(2019)0095
      Decizia de a nu formula obiecțiuni la un act delegat: amendamentele la Standardul Internațional de Contabilitate 39 și Standardele Internaționale de Raportare Financiară 7 și 9
      Decizia Parlamentului European de a nu se opune proiectului de regulament al Comisiei de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, în ceea ce privește Standardul Internațional de Contabilitate 39 și Standardele Internaționale de Raportare Financiară 7 și 9 (D064618/01 – 2019/2912(RPS))
      (2021/C 255/14)
      
         Parlamentul European,
      
      
                  —
               
               
                  având în vedere proiectul de regulament al Comisiei (D064618/01,
               
            
                  —
               
               
                  având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
               
            
                  —
               
               
                  având în vedere scrisoarea Comisiei din 7 noiembrie 2019, prin care aceasta îi solicită să declare că nu se va opune proiectului de regulament,
               
            
                  —
               
               
                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 3 decembrie 2019,
               
            
                  —
               
               
                  având în vedere articolul 5a din Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de executare conferite Comisiei (2),
               
            
                  —
               
               
                  având în vedere articolul 112 alineatul (4) litera (d) și articolul 111 alineatul (6) din Regulamentul său de procedură,
               
            
                  —
               
               
                  având în vedere avizul Comisiei pentru afaceri economice și monetare,
               
            
                  A.
               
               
                  întrucât Consiliul pentru Standarde Internaționale de Contabilitate (IASB) a prezentat, la 26 septembrie 2019, modificări la Standardul Internațional de Raportare Financiară (IFRS) 9 – Instrumente financiare) și la Standardul Internațional de Contabilitate (IAS) 39 – Instrumente financiare; întrucât aceste modificări urmăresc să ofere un sprijin general pentru „faza 1” a procesului de înlocuire a ratei de referință interbancare oferite la tranzacții (IBOR); întrucât aceste modificări aduc claritate pentru societățile care raportează în conformitate cu IFRS și pentru auditorii acestora, în sensul că înlocuirea ratelor de referință pe întreaga piață din motive de reglementare cu rate mai bune ale dobânzii (aproape) lipsite de riscuri nu va perturba relațiile de acoperire împotriva riscurilor din cauza incertitudinii cauzate de înlocuire; întrucât aceste modificări aduc securitate juridică în cadrul de raportare financiară IFRS și IAS și previn tensiuni inutile în sistemul financiar; întrucât Comisia a îndemnat IASB să accelereze emiterea acestor modificări pentru ca Uniunea să le aprobe în timp util;
               
            
                  B.
               
               
                  întrucât Grupul Consultativ European pentru Raportare Financiară (EFRAG) a furnizat Comisiei un aviz favorabil la 16 octombrie 2019;
               
            
                  C.
               
               
                  întrucât Comisia a concluzionat că interpretarea îndeplinește criteriile tehnice de adoptare, astfel cum se prevede la articolul 3 alineatul (2) din Regulamentul (CE) nr. 1606/2002, și susține că modificările propuse ar evita întreruperea relațiilor de acoperire împotriva riscurilor cauzată de incertitudini legate de tranziția de la IBOR, astfel încât situațiile financiare în conformitate cu IFRS să poată descrie corect impactul gestionării riscurilor și să prevină volatilitatea nejustificată a profiturilor sau pierderilor;
               
            
                  D.
               
               
                  întrucât Comitetul de reglementare contabilă a emis un aviz favorabil cu privire la aceste modificări la 5 noiembrie 2019;
               
            
                  E.
               
               
                  întrucât IASB a stabilit că data intrării în vigoare a acestor modificări la IFRS 9 și la IAS 39 va fi 1 ianuarie 2020, fiind permisă și aplicarea anterioară acestei date; întrucât instituțiile financiare a căror contabilitate se face potrivit IFRS și IAS nu pot folosi pentru situațiile lor financiare pe 2019 tratamentul bazat pe aceste modificări propuse înainte ca ele să fie aprobate și publicate; întrucât societățile din Uniune ar fi dezavantajate în comparație cu concurenții lor din alte jurisdicții, dacă nu sunt în măsură să se folosească de facilitățile aduse de aceste modificări; întrucât, prin urmare, aceste modificări ar trebui aprobate și publicate înainte de sfârșitul lunii decembrie 2019, pentru a fi aplicabile perioadelor financiare care încep la, după sau înainte de 1 ianuarie 2020,
               
            
               
                  1.
               
               
                  declară că nu se opune proiectului de regulament al Comisiei;
               
            
               
                  2.
               
               
                  încredințează Președintelui sarcina de a transmite prezenta decizie Comisiei și, spre informare, Consiliului.
               
            
         (1)  JO L 243, 11.9.2002, p. 1.
      
         (2)  JO L 184, 17.7.1999, p. 23.